

 **Gradsko vijeće**

KLASA: 302-01/20-01/01

URBROJ: 2186/18-02/1-20-2

U Ludbregu, 15. travnja 2020. godine

 ***PRIJEDLOG***

 Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 – pročišćeni tekst, 98/19), članka 33. Statuta Grada Ludbrega („Službeni vjesnik Varaždinske županije“ broj 23/09, 17/13, 40/13 – pročišćeni tekst, 12/18, 55/18 – pročišćeni tekst, 40/19, 13/20) i članka 2. Odluke o pomoći gospodarstvu i građanima s područja Grada Ludbrega uslijed epidemije koronavirusa (COVID-19), Gradsko vijeće Grada Ludbrega na svojoj 20. sjednici održanoj dana 15. travnja 2020. godine donosi slijedeću

**ODLUKU**

**o mjerama pomoći gospodarstvu na području Grada Ludbrega uslijed epidemije koronavirusa (COVID-19)**

**Članak 1.**

 Ovom Odlukom uređuju se mjere pomoći gospodarstvu uslijed donošenja „Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događaja“ („Narodne novine“ broj 32/2020, KLASA:810-06/20-01/7, URBROJ:511-01-300-20-1) koju je 19. ožujka 2020. godine donio Stožer civilne zaštite Republike Hrvatske u svrhu pridržavanja protuepidemijskih mjera.

Cilj ove Odluke jest pomoć obrtnicima i mikro subjektima malog gospodarstva s područja Grada Ludbrega koji su stupanjem na snagu Odluke Stožera civilne zaštite Republike Hrvatske obustavili svoj rad.

**Članak 2.**

 Pod pojmom obrta u okviru ove Odluke smatraju se obrti sukladno Zakonu o obrtu („Narodne novine“ br. 143/13, 127/19).

Pod pojmom mikro subjekta u okviru ove Odluke smatraju se mikro subjekti malog gospodarstva, a sukladno Zakonu o poticanju razvoja malog gospodarstva („Narodne novine“ br. 29/02, 63/07, 53/12, 56/13, 121/16).

**Članak 3.**

 U svrhu pomoći gospodarstvu, Grad Ludbreg uvodi slijedeće mjere:

* Pomoć obrtima i mikro subjektima malog gospodarstva koji se mogu osloboditi plaćanja odvoza otpada ukoliko su sukladno Odluci Stožera civilne zaštite Republike Hrvatske obustavili svoj rad s danom 19. ožujka 2020. godine
* Pomoć sektoru ugostiteljstva razmjerno iznosu uplaćenog poreza na potrošnju koji su uplatili tijekom siječnja i veljače 2020. godine
* Pomoć obrtima i mikro subjektima malog gospodarstva koji su sukladno Odluci Stožera civilne zaštite Republike Hrvatske obustavili svoj rad s danom 19. ožujka 2020. godine

**Članak 4.**

 Korisnici pomoći mogu biti obrti definirani Zakonom o obrtu („Narodne novine“ broj 143/13, 127/19) i mikro subjekti malog gospodarstva registrirani kao trgovačka društva definirani Zakonom o poticanju razvoja malog gospodarstva („Narodne novine“ broj 29/02, 63/07, 53/12, 56/13, 121/16) koji ispunjavaju slijedeće uvjete:

* Koji uredno ispune obrazac Zahtjeva
* Koji posluju na području Grada Ludbrega
* Koji su u cijelosti u privatnom vlasništvu
* Koji imaju podmirene obveze prema Gradu Ludbregu do 31. prosinca 2019. godine
* Nad kojima nije otvoren stečajni postupak, postupak predstečajne nagodbe ili postupak likvidacije i koji trenutno nije u blokadi
* Koji su se prijavili za dobivanje Potpore za poduzetnike u djelatnostima pogođenima koronavirusom (COVID-19) a koje su raspisane na nacionalnoj razini
* Korisnici za koje povjerenstvo utvrdi da ispunjavaju sve uvjete koji će biti propisani Javnim pozivom

Nadležni Upravni odjel, nadležni Odsjek sukladno potrebama provođenja pojedine mjere pomoći može zatražiti i dodatnu dokumentaciju, a koja je potrebna za obradu Zahtjeva.

**Članak 5.**

 Sadržaj i potrebnu dokumentaciju svake mjere Gradonačelnik Grada Ludbrega urediti će Javnim pozivom i Pravilnikom.

**Članak 6.**

 Ova Odluka stupa na snagu prvog dana od dana objave u „Službenom vjesniku Varaždinske županije“ iz razloga hitnosti provođenja mjera za ublažavanje gospodarske krize uzrokovane koronavirusom (COVID-19), a primjenjuje se do prestanka okolnosti predviđenih „Odlukom o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja“ („Narodne novine“ broj 32/2020, KLASA:810-06/20-01/7, URBROJ:511-01-300-20-1).

Predsjednik Gradskog Vijeća:

 Antun Šimić

**OBRAZLOŽENJE**

 Uslijed donošenja „Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događaja“ („Narodne novine“ broj 32/2020, KLASA:810-06/20-01/7, URBROJ:511-01-300-20-1) koju je 19. ožujka donio Stožer civilne zaštite Republike Hrvatske u svrhu pridržavanja protuepidemijskih mjera u članku 3. naložena je obustava rada u djelatnosti trgovine sa navedenim izuzecima, obustava rada uslužnih djelatnosti (fizerski saloni i saloni za uljepšavanje...), obustava sportskih natjecanja i rada teretana, fitness i rekreacijskih centara, dječjih radionica, autoškola, vjerskih okupljanja.

Zbog novonastale situacije brojni su poslovni subjekti suočeni sa smanjenjem prihoda uslijed usporavanja ili potpunog izostanka gospodarske aktivnosti.

Sukladno odredbama članka 40. Poslovnika Gradskog vijeća Grada Ludbrega, gradonačelnik Grada Ludbrega kao ovlašteni predlagatelj podnosi ovaj prijedlog akta na raspravu i donošenje Gradskom vijeću Grada Ludbrega.

Člankom 73. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) propisano je da se iz osobito opravdanih razloga može odrediti da opći akt stupa na snagu prvog dana od dana objave u službenom glasilu.

Slijedom navedenog predlaže se Gradskom vijeću Grada Ludbrega donošenje Odluke o mjerama pomoći gospodarstvu na području Grada Ludbrega uslijed epidemije koronavirusa (COVID-19).